als_Latn dik_Latn sag_Latn
Kur një ndeshje e rëndësishme që mund të vendos për titullin e kampionit vendoset nga një gabim i arbitrave, sigurisht që len hapësirë për pakënaqësi dhe revoltë tek tabori që humb ndeshjen. Shkëndija e Tetovës ndjehet e dëmtuar direkt nga një gabim i arbitrave, kur goli i Asanit që vendosi fitoren 1:0 të Vardarit ishte shënuar nga pozicion jashtëloje. Përmes një këndi që tregon qartë këtë situatë duket pastërt se Asani në momentin e pranimit të asistit nga Hambarxhumjan ishte i avansuar para mbrojtësve të Shkëndijës, mirëpo çuditërisht anësori Petreski nuk ngriti flamurin e tij edhe pse ishte në një pozitë shumë ideale për të vlerësuar këtë situatë. Pritet që Komisioni për Arbitra pranë Federatës së futbollit të Maqedonisë ta shqyrtojnë këtë rast dhe t’iu jepet dënimi i merituar për arbitrat e ndeshjes, mirëpo mbetet dilemë se çka fiton Shkëndija nga ndëshkimi i arbitrave, kur pikët nuk mund të kthehen dhe ata shkuan në konton e Vardarit?! (Aziz Sahiti) /SHENJA/
als_Latn